Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1746

a) alpontjában leírtak szerint megsértették a biztonsági elõírásokat. A felfüggesztés érvényét veszti a Hatóság által megadott idõpontban, de legkésõbb az esemény kivizsgálásának lezárásakor. 2.283. A jogosítvány érvényességét automatikusan felfüggesztettnek kell tekinteni, ha megfelelõ orvosi vizsgálat megállapítja, hogy a jogosítvány tulajdonosának fizikai vagy pszichikai állapota nem teszi lehetõvé a munkakör betöltését. A felfüggesztés hatálya megszûnik, ha megfelelõ orvosi vizsgálat újólag megállapítja a fizikai és pszichológiai alkalmasságot. A jogosítvány érvényessége automatikusan megszûnik, ha a felfüggesztés hatálya 3 hónapot meghalad. 2.284. Érvényességét vesztett vagy felfüggesztett érvényességû jogosítvány jogosítottja a hatósági jogosítványához kötött munkakörben munkát nem végezhet. 2.5.4. A hatósági jogosító vizsga 2.285. A hatósági jogosító vizsgák rendjét, a lebonyolítás módját, a támasztandó követelményeket a Hatóság által elfogadott vizsgaszabályzatban kell rögzíteni. 2.286. A vizsgán feltett kérdések nehézségi fokának és az arra adott válasszal szembeni igényességnek összhangban kell lennie az adott munkakör betöltéséhez szükséges követelményekkel és a munkakörnek a kutatóreaktor biztonságában betöltött fontosságával. 2.287. A vizsgán a 2.288. pont szerinti témakörök mindegyikében kérdést kell feltenni. A feltett kérdésekre adott válaszokat egyenként kell értékelni és a vizsga sikerességének kritériuma, hogy a témakörök mindegyikében elfogadott legyen a vizsgázó válasza. A vizsga sikerességéhez az elõzõeken túl arra is szükség van, hogy vizsgabizottság minden tagja a munkakör betöltéséhez megfelelõnek nyilvánítsa a vizsgázó teljesítményét. 2.288. A vizsga során az alábbiak ismeretérõl kell meggyõzõdni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes